《山中题古墓》
宋代·葛天民

冢荒无树亦无碑，土面砖痕似灼龟。
坏道尚存翁仲守，传家知是子孙谁。
又成东海终难料，欲锢南山最可悲。
要寄此情浮世去，临流说与落花知。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。